ผีแดงแถลง 'อิบรา' สวมเสื้อเบอร์ 9 'มาร์เชียล' โยกใส่เบอร์ 11
โดย ไทยรัฐออนไลน์ 22 ก.ค. 2559 00:00
"ผีแดง" แมนเชสเตอร์ ยูไนเต็ด เปิดเผยเบอร์เสื้อนักเตะสู้ศึกฤดูกาลใหม่ โดยไฮไลต์อยู่ที่ ซลาตัน อิบราฮิโมวิช ยอดหัวหอกคนใหม่จะได้สวมเสื้อเบอร์ 9 ส่วน อองโธนีย์ มาร์เชียล เจ้าของเบอร์เสื้อเดิมจะโยกไปใส่เบอร์ 11...
สำนักข่าวต่างประเทศรายงานวันที่ 21 ก.ค. ว่า "ปิศาจแดง" แมนเชสเตอร์ ยูไนเต็ด ประกาศเบอร์เสื้อนักเตะสู้ศึกฤดูกาล 2016/17 โดย ซลาตัน อิบราฮิโมวิช โครตดาวยิงป้ายแดงจะสวมเสื้อเบอร์ 9 ลงทำการแข่งขัน ขณะที่ อองโธนีย์ มาร์เชียล เจ้าของเบอร์เสื้อเดิมจะถูกโยกไปใส่เบอร์ 11 ซึ่งเป็นของ อัตนาน ยานาไซจ์ แทน
ขณะที่ ยานาไซจ์ จะต้องเปลี่ยนไปใส่เบอร์ 15 ที่ว่างอยู่ ส่วน เอริก ไบญี ปราการหลังคนใหม่จะได้สวมเสื้อเบอร์ 3 และ เฮนริกห์ มคิตาร์ยาน แข้งใหม่อีกคนเลือกที่จะใส่เบอร์ 22 ซึ่งเป็นเบอร์ที่ว่างอยู่ทั้งสองเบอร์
ส่วนนักเตะเก่าซึ่งเป็นดาวรุ่งอย่าง มาร์คัส แรชฟอร์ด โยกจากเบอร์ 39 มาใส่เบอร์ 19 และ เจสซี ลินการ์ด ที่ใส่เบอร์ 34 ซีซั่นก่อนเปลี่ยนมาใส่ 14 แทน ส่วนตัวเลขที่ยังว่างอยู่ใน 32 เบอร์แรกประกอบด้วย 2, 6, 13 และ 26
สำหรับ ผีแดง มีโปรแกรมอุ่นแข้งปรีซีซั่นประกอบด้วยศึกอินเตอร์เนชันแนล คัพ ที่ประเทศจีน พบกับ "เสือเหลือง" โบรุสเซีย ดอร์ทมุนด์ วันพรุ่งนี้ ต่อด้วย "เรือใบสีฟ้า" แมนเชสเตอร์ ซิตี้ วันจันทร์หน้า ต่อด้วย กาลาตาซาราย ที่ประเทศสวีเดน วันที่ 31 ก.ค. และปิดท้ายกับ "ทอฟฟี่สีน้ำเงิน" เอฟเวอร์ตัน วันที่ 4 ส.ค. ก่อนจะกลับมาฟาดแข้งชิงถ้วยคอมมิวนิตี ชิลด์ กับ "จิ้งจอกสยาม" เลสเตอร์ ซิตี้ แชมป์พรีเมียร์ลีกวันที่ 7 สิงหาคมนี้
ขอบคุณรูปภาพจากทวิตเตอร์ผีแดง https://twitter.com/ManUtd
"ผีแดง" แมนเชสเตอร์ ยูไนเต็ด เปิดเผยเบอร์เสื้อนักเตะสู้ศึกฤดูกาลใหม่ โดยไฮไลต์อยู่ที่ ซลาตัน อิบราฮิโมวิช ยอดหัวหอกคนใหม่จะได้สวมเสื้อเบอร์ 9 ส่วน อองโธนีย์ มาร์เชียลเจ้าของเบอร์เสื้อเดิมจะโยกไปใส่เบอร์ 11... 21 ก.ค. 2559 23:22 ไทยรัฐ
2'ซเวเรฟ' แรงไม่หยุด! อัด 'ธีม' ยับ 2 เซตรวดผงาดแชมป์ มาดริด โอเพ่น
3แฮมิลตัน จัดจ้าน! ซิวแชมป์ 'สแปนิช กรังด์ปรีซ' ฟาด 2 สนามติดนำโด่ง F1
4คูตินโญ แฮตทริกแรก! บาร์ซา เสียซิงเหลือเชื่อบุกโดน 'เลบันเต'เฆี่ยน 5-4
5ลีกนี้ข้าคุม!! 'ม้าลาย' บุกเจ๊าหมาป่า 0-0 ผงาดแชมป์กัลโช 7 ปีรวด